История на ресторант Леонардо .
След откриването на апартхотел Лъки Банско СПА & Релакс през 2007 г. последваха успешни зимни сезони, множеството награди и признание от нашите клиенти. В същия този период Банско се наложи като един от най-добрите зимни курорти не само в България, но и на Балканите, което доведе до чувствително увеличаване на туристическия поток. Всички тези фактори повлияха на решението хотелът да се сдобие с още един ресторант, който да обслужва не само нашите гости, но и външни посетители. Така беше създаден Леонардо, който е част от хотела и същевременно е разположен извън основната хотелска част, което го прави достъпен за всички желаещи от околните хотели и курорта като цяло. Допълнително предимство са външните басейни към ресторанта, които привличат голям брой посетители през летните месеци.
Ресторант Леонардо е сериозна инвестиция, чиято цел е в Банско да бъде създадено едно атрактивно място, което се грижи за гостите си с прясно приготвена храна и ги кара да се чувстват като у дома си, задоволявайки и най-претенциозните им желания. Именно на това държим най-много – гостите ни да се насладят на домашно приготвената храна в приятна и изискана обстановка, като им предложим приятелска непринуденост и ненатрапчиво обслужване. Накратко, искаме да се чувстват като у дома си и да станат част от магията, наречена Леонардо.